open-index/open-wikipedia-markdown huggingface dataset:
Ајант

[мини|250п|[Ахил и Ајант на лекит од доцниот шести век]]
**Ајант** или **Ајант Големиот** (старогрчки: Αἴας, Αἴαντος) — јунак од старогрчката митологија, син на саламинскиот крал Теламон.

## Учеството во Тројанската војна
Ајант бил вториот најдобар јунак во грчката војска (по Ахил), кој во Тројанската војна особено се прославил во одбраната на мртвото тело на Патрокло. Оттука, по смртта на Ахил, тој се надевал дека ќе го добие Ахиловото оружје, меѓутоа Агамемнон, по желбата на Атина Палада, не му го доделил нему (како најхрабар), туку на Одисеј (како најмудар). Поради тоа, Ајант полудел и заклал стадо овци, мислејќи дека се грчките војници (според една верзија), односно направил масакр во грчката војска (според друга верзија). Кога се освестил и видел што направил, тој извршил самоубиство. 

## Ајант како мотив во уметноста и во популарната култура
* „Ајант“ — драма на старогрчкиот писател Софокле.
* „Ајакс“ — фудбалски клуб од Амстердам, Холандија.

## Наводи

Категорија:Луѓе во старогрчката митологија
Категорија:Кралеви на Аргос
Категорија:Ликови од Одисејата
Категорија:Ликови од Метаморфози
Категорија:Личности од Тројанската војна
Категорија:Старогрчки јунаци
Змејски Пештери

мини|Пештерите во Драч
**Змејските Пештери** (современ каталонски правопис: , Ковез дел Драк; , Куевас дел Драк) ― четири одлични пештери кои се наоѓаат на островот Мајорка, Балеарските Острови, Шпанија, се протегајќи се на длабочина од 25 м и достигнуваат приближно 4 км во должина. Тие се наоѓаат во општината Манакор, во близина на месноста Порто Кристо. Првпат биле споменати во писмо од 1338 година. Четирите пештери, наречени Црна Пештера, Бела Пештера, Пештера на Луис Салвадор и Пештера на Французите, се поврзани едни со други.

Пештерите биле создавени со внесување на вода преку влезот од Средоземното Море, а некои истражувачи сметаат дека создавањето може да датира од Миоценот. Постои подземно езеро сместено во пештерите наречено Мартелово Езеро, што е околу 115 м во должина и 30 м во ширина, а нејзината длабочина варира помеѓу четири и дванаесет метри. Името го добилe по францускиот истражувач и научник Едуар-Алфред Мартел, сметан за основач на спелеологијата, кој бил поканет да ја истражува пештерата во 1896 година. Додека германскиот истражувач на пештери, М. Ф. Вил, ја мапирал Белата и Црната Ппештера во 1880 година, Мартел пронашол уште две пештери, како и подземното езеро.

Пештерите се отворени за јавноста и една од главните знаменитости во Мајорка. Посетата завршува со класичен концерт изведен од четворица музичари на чамец.

## Наводи
 

Категорија:Пештери во Шпанија
Актеон

[мини|Актеон го напаѓаат неговите [куче|кучиња, детал од луканиска вазна, 4 век п.н.е.]]
**Актеон** или **Актајон** (старогрчки:  Ἀκταίων) — ловец во старогрчката и во римската митологија. Тој ја видел гола божицата Артемида (Дијана) додека се капела. Поради тоа, божицата го претворила во елен кого го растргнале неговите ловечки кучиња. Според друга верзија, него го убила божицата, зашто се фалел дека е подобар ловец од неа. Актеон бил чест мотив на грчките вази и скулптури.

## Наводи

Категорија:Митолошки старогрчки стреличари
Категорија:Ликови од Метаморфози
Арион

алт=Арион на морски коњ, од Вилијам-Адолф Бугеро (1855)|мини|Арион на морски коњ, од Вилијам-Адолф Бугеро (1855)
**Арион** (грчки: Ἀρίων) — старогрчки поет од 7 век п.н.е. Тој живеел кај тиранинот Перијандер во Коринт. Според историчарот Херодот, додека се враќал од Италија, Арион го грабнале пирати кои го ограбиле и сакале да го убијат. Пред да умре, тој ги замолил да им отсвири нешто, но тогаш скокнал во морето каде го дочекал еден делфин и на својот грб го однел на островот Тенара.

## Наводи

Категорија:Старогрчки поети
Атис (митологоја)

**Атис** — убаво момче во фригиската митологија, симбол на убавината и на минливоста во природата.

## Митот за Атис
Божицата Кибела се вљубила во Атис и го назначила за свој свештеник, но под услов засекогаш да остане невин. Но, тој не ја извршил наредбата на божицата, туку ја изневерил, а божицата го казнила со лудило. Тогаш, полудениот Атис самиот се осакатил, а од неговата крв никнале синолички. Секоја пролет, првиот ден во рамките на прославата во чест на Кибела, во шумата сечеле бор, го кителе и го носеле во храмот, како симбол на мртвото момче. Вториот ден, со свирката на разни инструменти, верниците го барале Атис, а третиот ден го наоѓале и тогаш свештениците паѓале во транс и се саморанувале.

## Наводи

Категорија:Фригиска митологија
Батајница

мини|десно|Црквата Рождество на Пресвета Богородица
**Батајница** — градска населба на крајниот северозападен дел на Белград, која се наоѓа на територијата на градската општина Земун. Припоена е кон Белград во 1972 година, до кога била село во Срем. Последните децении од типично рамничарско село од војводински тип, со претежно земјоделска дејност, Батајница станала населба од мешан тип и со повеќекратно зголемено население. Според пописот од 2011 година, во Батајница живееле околу 48.600 жители.

Категорија:Белград
Категорија:Срем
Мико Јанушев - Шајто

**Мико В. Јанушев - Шајто** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, но поради тешките материјални услови на семејството бил принуден да го прекине натамошното образование и да се зафати за разни физички работи. Бил приврзаник на напредното работничко движење и останал доследен на тоа во текот на целиот живот. По окупацијата дошол во судир со окупаторските власти, поради што бил затворен во 1944 година. Истата година од затворот успеал да избега и стапил во Третата македонска ударна бригада. Со бригадата учествувал во сите борби против окупаторот. На 20 септември 1944 година бил учесник во една жестока борба против Германците и балистите и храбро загинал во непосредна близина на реката Треска.

## Наводи


Категорија:Учесници во НОБ
Категорија:Жртви во битките за слобода на Скопје
Љуба Јовановиќ

**Љуба Тома Јовановиќ** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потоа се занимавал со земјоделство. Извесно време слугувал кај поимотни соселани. Потоа работел како рудар во рудникот кај Лојане. Во рудникот се движел во кругот на напредните работници и се вклучил во борбата против окупаторот. Во април 1944 година, тој станал борец во редовите на Третата македонска ударна бригада и учествувал во борбите против непријателот кај Лисец, Султан Тепе, Кратово, Пробиштип и други места. Последната борба ја водел покрај реката Треска во октомври 1944 година, кога загинал во борбата против балистите и Германците.

## Наводи


Категорија:Учесници во НОБ
Душко Јовановски

**Душко Панчев Јовановски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно и се запишал во средно училиште, но поради окупацијата не го завршил. Во 1944 година станал член на средношколскиот скоевски актив во училиштето. Спроти нападот за ослободувањето на Скопје, учествувал во ударните групи. На 13 ноември 1944 година во уличните борби што ги воделе борците од Третата и Дванаесеттата македонски ударни бригади против Германците, им се придружил и Душко. Ги помагал единиците на НОВ и ПОЈ, кои се бореле за ослободувањето на градот од непријателот. Во уличните борби за ослободување на Скопје, бил погоден од германски куршум. Бил закопан на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Санде Јовановски

**Санде Петков Јовановски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно селско семејство. Завршил основно училиште, по што се занимавал со земјоделство и чување на добиток. Со доаѓањето на Шеснаесеттата македонска ударна бригада, во септември 1944 година, тој стапил во нејзините редови. Учествувал во борбите против балистичките банди, кои вршеле притисок од кај Качаник на терените на Скопска Црна Гора. Бил учесник и во ноќните акции против германските моторизирани колони во Качаничката Клисура. Во една битка против балистичките банди на 6 ноември 1944 година, храбро загинал кај Бањански Рид. Неговите останки биле пренесени и закопани во родното село Црешево.

## Наводи


Категорија:Учесници во НОБ
Категорија:Жртви во битките за слобода на Скопје
Панче Јордашевски

**Панче Гошов Јордашевски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од работничко семејство. Татко му работел како месар. По завршувањето на средното техничко училиште, геометарски отсек, работел како геометар. Природно надарен научил повеќе странски јазици. Уште во 1943 година бил вклучен во народно-ослободителното движење за организирана борба против окупаторот. Се истакнал со низа акции против бугарскиот фашистички окупатор во Скопје. Тој дал голем придонес во сместувањето на илегалците и во испраќањето на нови борци во редовите на Четвртиот скопски партизански одред, што бил формиран на Китка. По враќањето од една акција во селото Говрлево, каде бил одржан митинг, во еден судир бил убиен во месноста Чукоец од балистичките банди.

## Наводи


Категорија:Учесници во НОБ
Категорија:Жртви во битките за слобода на Скопје
Стоилко Каимов

**Стоилко Стојков Каимов** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно семејство. Завршил основно училиште во селото, а потоа се занимавал со земјоделство. За време на окупацијата бил мобилизиран во бугарската војска, каде останал извесно време. Во есента 1944 година бил пуштен на отсуство по што си дошол во родното село, напуштајќи ја бугарската војска тој и се приклучил на Шеснаесеттата македонска ударна бригада, со која храбро се борел против балистичките сили. Кон крајот на октомври 1944 година враќајки се од Кучевиште каде бил по лекови, паднал и загинал од сопствената пушка. Бил закопан на селските гробишта во Мирковци.

## Поврзано

* Ангеле Каимов

## Наводи


Категорија:Учесници во НОБ
Спасен Каранфиловски

**Спасен Станков Каранфиловски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во земјоделско семејство. По завршувањето на основното училиште, се занимавал со земјоделство. На 1 јуни 1944 година, тој стапил во Третата македонска ударна бригада. Бил учесник во повеќе борби против бугарскиот и германскиот окупатор. Учествувал во успешниот напад на бригадата на затворот во Идризово за ослободување на политичките затвореници, потоа во борбите против Германците и нивните возови на железничката линија Скопје - Велес. Кон крајот на октомври 1944 година, во една борба против балистите, на теренот покрај Треска, храбро загинал. Бил закопан на местото на загинувањето.

## Наводи


Категорија:Учесници во НОБ
Васил Капаровски

**Васил Капаровски** ( во  —  меѓу Грчец и македонски партизан, борец за слобода на Македонија и учесник во НОВ.

## Животопис
Израснал во сиромашно семејство. Завршил основно училиште. Под притисок на теророт на италијанско-албанската фашистичка окупација, тој се доселил во Скопје, каде се вклучил во организираната борба против окупаторот. На 6 септември 1944 година, тој стапил во редовите на Дванаесеттата македонска ударна бригада. Бил борец на третиот баталјон. Во составот на бригадата, учествувал во борбите против Германците и балистичките банди. Учествувал и во борбите што ги водела бригадата на Водно против балистичките банди. Во овие борби храбро загинал, кај месноста Бел Камен, на атарската граница меѓу Грчец и Крушопек. Неговите посмртни останки биле закопани во селото Света Петка.

## Наводи



Категорија:Починати во Грчец
Категорија:Починати во Крушопек
Категорија:Учесници во НОБ
Димона

**Димона** () е град во Израел. Градот се наоѓа во пустината Негев, на околу 30 км југоисточно од градот Бершеба и 35 км западно од Мртвото Море. Административно Димона е дел од Јужниот округ. Според податоците од 2019 година градот имал население од 34.500 жители. На 13 км југоисточно од градот се наоѓа реакторот „Димона“, или Центар за јадрено истражување Шимон Перес.

## Етимологија
Името на градот како такво било избрано во чест на библискиот истоимен град.

## Демографија
Димона многумина ја опишуваат како „мини-Индија“ за нејзината индиска еврејска заедница од 7.500 жители. Исто така, тој  е дом на израелската црно-хебрејска заедница, порано управувана од нејзиниот основач и духовен водач, Бен Ами Бен-Израел, сега починат. Црните Евреи бројат околу 3.000 во Димона, со дополнителни семејства во Арад, Мицпе Рамон и областа Тиверија. Нивниот официјален статус во Израел бил постојан проблем многу години, но во мај 1990 година, ова прашање било решено со издавање на првите В/ 1 визи, а една година подоцна, со издавање на привремен престој. Статусот бил  продолжен до август 2003 година, кога израелското Министерство за внатрешни работи дал постојан престој.

## Економија
Во раните 1980-ти, текстилните погони, како што е „Димона Текстилс“ , доминирале во индустрискиот сектор. Многу погони оттогаш се затворени. *Dimona Silica Industries Ltd*. произведува таложени полнила за силика и калциум карбонат. Околу една третина од населението на градот работи на индустриски работни места (хемиски постројки во близина на Мртвото Море) и друга третина во областа на услугите. Како резултат на воведувањето на нови технологии, многу работници станале технолошки вишок во последните години, создавајќи вкупна стапка на невработеност од околу 10%. Димона презел дел од сончевата трансформација на Израел. Индустрискиот комплекс Ротем надвор од градот има десетици сончеви огледала кои ги насочуваат сончевите зраци врз кула која пак го загрева котелот со вода за да создаде пареа, активирајќи турбина за  создавање електрична енергија.

## Географија
Димона е локиран во пустината Негев. Градот е на надморска висина од  .

Димона има полупустинска клима. Просечната температура е 18.5&nbsp;°C.

## Збратимени градови
Димона е збратимен со:
* Андернах, Германија (1975)

## Наводи

## Надворешни врски
*Службено мрежно место 

Категорија:Градови во Израел
Категорија:Јужен округ (Израел)
Категорија:Населени места основани во 1955 година
Ендимион

[150п|мини|Ендимион и [Селена]]
**Ендимион** (старогрчки: Ἐνδυμίων, Ἐνδυμίωνος) — лик во старогрчката митологија.

Ендимион бил млад ловец во кого се вљубила божицата Селена. За да може да го љуби, таа го заспала; по друга верзија, тој бил казнет со вечен сон затоа што се вљубил во божицата Хера; а по трета верзија, поради неговата љубов кон Хера, Зевс му оставил да избере на кој начин сака да умре, а Ендимион избрал вечен сон како начин да остане вечно млад и бесмртен. Еден антички релјеф го прикажува Ендимион додека спие, а неговото куче лае, објавувајќи го доаѓањето на Селена.

## Ендимион како мотив во уметноста
* „Селена и Ендимион“ — слика на италијанскиот сликар Себастијано Ричи од 1713 година.
* „Сонот на Ендимион“ — слика на францускиот сликар Ан-Луј Жироде од 1791 година.
* „Дијана и Ендимион“  — слика на францускиот сликар Жером-Мартан Ланглоа од 1822 година.

## Наводи

Категорија:Старогрчка митологија
Кастор и Полукс

мини|лево|200п|'''Кастор''', '''Полидеук''' и Елена, Минхен, Германија
**Кастор и Полукс** (латински: *Castor*, *Pollux*) — близнаци во старогрчката и во римската митологија. Тие биле почитувани како заштитници на морепловците и бродоломниците и како бранители на гостопримството. Најчесто биле претставувани како голи или со пурпурни наметки, со шлемови на главите и со ѕвезда.

## Наводи

Категорија:Римска митологија
Категорија:Старогрчка митологија
Кокит

[мини|десно|250п|Дантеовиот Кокитус<br />Илустрација на [Гистав Доре (1832—1883)]]
**Кокит** — река на подземнот свет во старогрчката митологија. Таа е река на плачот и на јачењето. Кокит е притока на Стикс и заедно со него се влева во реката Ахерон.

## Наводи

Категорија:Старогрчка митологија
Грации

мини|десно|250п|'''Три Грации'''
**Грации** (латински: *Gratiae*) — убави девојки во римската митологија, кои се симбол на мили и симпатични девојки. Во старогрчката митологија, тие се познати како **Харити**, т.е. трите ќерки на Зевс и Хера: Евфросина (Весела), Аглаја (Сјајна) и Талеја (Обилна, Цветна). Тие се чест мотив во уметноста.

## Наводи

Категорија:Римска митологија
Категорија:Старогрчка митологија
Дирка (митологија)

**Дирка** (грчки: Δίρκη) — лик во старогрчката митологија, сопруга на тебанскиот крал Ликос.

Кралот Ликос го убил сикионскиот крал Епопеј и ја заробил неговата жена Антиопа. Таа родила два сина кои пред бракот ги зачнала со Зевс. Нив ги протерале и тие биле одгледани од некој овчар, кој им ги дал имињата Зетос и Амфион. Ликос и неговата сопруга Дирка ја мачеле Антиопа, а таа побегнала кај своите синови, кои го убиле Ликос, а Дирка ја врзале за еден бик кој ја распарчил. Потоа, нејзиното тело го фрлиле во еден извор кој потоа бил наречен Дирка по нејзиното име. Во историјата на уметноста, казната на Дирка е претставена во познатата скулптура од 3. или 2. век п.н.е., позната како „Аполонија од Тралес“ (т.н. „Фарнешкиот бик“) која денес се наоѓа во Неапол.

## Наводи

Категорија:Старогрчка митологија
Бигор

десно|мини| Акумулацијата на бигор во внатрешноста на цевката може да го намали протокот на течност и топлинската спроводливост на течноста кон нејзината надворешна обвивка. Двата ефекти ќе ја намалат целокупната топлинска ефикасност на цевката кога се користат како разменувач на топлина.
десно|мини|322x322пкс| Бигор (слика направена со скенирачки електронски микроскоп, видливо поле 64 × 90 μm)

**Бигор** или **каменец**, е цврсто кредесто наталожување кое се состои главно од калциум карбонат (CaCO3), кој често се таложи во затполувачи за вода, бојлери и цевки, наменети за топла вода. Исто така, често се среќава како талог во внатрешните површини на старите цевки и други површини од кои што испарила „тврда вода“.

Бојата варира од темно-бела до низа сиви и розови нијански или црвеникава кафеава, во зависност од другите минерали присутни во бигорот. Соединенијата на железото даваат црвеникаво-кафена обоеност.

Покрај тоа што е непријател за гледање и тешко се чисти, бигорот може сериозно да ја оштети или наруши работата на различни водоводни и грејни компоненти. Средствата за отстранување на бигор може да се искористат.

Категорија:Варовник
Категорија:Вода
Романтична ориентација

**Романтична ориентација**, наречена и **афективна или емотивна ориентација**, се однесува на полот или родот на лицето во кое некоја личност ќе се зауби или стапи во врска. Се користи наизменично и рамо до рамо со поимот *[[Полова определба|сексуална ориентација]]* и се заснова на перспективата дека сексуалната привлечност е само една компонента од поголемата динамика. На пример, иако пансексуално лице може да се чувствува сексуално привлечено од луѓе без оглед на полот, тоа може да чувствува романтична привлечност само кон жени.

За асексуалните луѓе, романтичната ориентација честопати се смета за покорисна мерка за привлечност отколку половата определба/сексуалната ориентација.

Врската помеѓу сексуалната привлечност и романтичната привлечност е сè уште под дебата и не е целосно разбрана. Сексуалните и романтичните привлечности честопати се изучуваат заедно. Покрај тоа што истражувањата за сексуалните и романтични спектри ја расветлуваат оваа недоволно истражена тема, голем дел останува сè уште неистражен.

## Романтични идентитети
Луѓеот честопати се впуштаат во чисто емотивни романтични врски. Се издвојуваат неколку видови на идентитети во однос на емотивната врзаност:

* **Аромантик**: целосна отсутност на романтична привлечност.
* **Хетероромантик**: романтична привлечност кон лице или лица од спротивниот пол (хетероромантизам).
* **Хоморомантик**: романтична привлечност кон лица од истиот пол (хоморомантизам).
* **Биромантик**: романтична привлечност кон два или повеќе рода, или личност(и) од истот или спротивниот пол (биромантизам). Понекогаш се користи наизменично со панромантик.
* **Панромантик**: романтична привлечност кон личност(и) од кој било пол, односно од сите родови (панромантизам).
* **Демиромантик**: романтична привлечност кон кој било од горенаведените, но само откако ќе се формира длабока емотивна врска со лицето (лицата) (демиромантизам).
* **Сиворомантик**: доживување романтична привлечност ретко или само под одредени околности.

## Наводи

## Дополнителна литература

* 
* 
* 

Категорија:Полова определба
Категорија:Романса
Херакле и Омфала (Рубенс)

***Херакле и Омфала*** — слика масло на платно од Петер Паул Рубенс, насликана околу 1603 година, која денес се наоѓа во музејот Лувр во Париз.

Сликата е со димензии 278 на 215 cm и ги прикажува Херакле и Омфала.

## Наводи

## Надворешни врски
* http://cartelfr.louvre.fr/cartelfr/visite?srv=car_not_frame&idNotice=5567

Категорија:Уметнички слики од 1603 година
Категорија:Слики од Петер Паул Рубенс
Категорија:Слики во Лувр
Категорија:Слики со Херакле
Парисовиот суд (Рубенс)

***Парисовиот суд*** ― некоја од неколкуте слики на парисовиот суд произведена од Петер Пол Рубенс, иако тој не ги погодил на 22-те прикази на темата што му се припишуваа на Лукас Кранах Постариот. Големите верзии на 1636 година (Лондон) и 1639 година (Мадрид) се едни од најпознатите. Обете ја покажуваат верзијата на Рубенс за идеализирана женска убавина, со божиците Венера, Минерва и Јунона од едната страна и Парис придружувани од Меркур од другата (верзијата од 1636 година има голо дете крајно лево и Алекто над божиците, додека 1639 верзија додава голо дете помеѓу Минерва и Венера).

## Верзијата од 1636 година
Оваа верзија ја следи приказната како што е раскажана во лукијановата „Суд на божиците“. Таа ја покажува наградата на златното јаболко, иако промените покажуваат дека Рубенс прво насликал претходна точка во приказната, кога на божиците им било наредено да се соблечат од страна на Меркур. Купена била за Националната галерија во Лондон во 1844 година.

## Верзија од 1638 година
Насликана во 1638 или 1639 година, оваа верзија сега е во Прадо и била завршена непосредно пред неговата смрт додека бил болен од гихт. По нарачка на братот на Филип IV Шпански, кардинал-инфант Фердинанд Австриски, по смртта на Фердинанд била преселена во шпанската кралска збирка. Во 1788 година Карло III Шпански одлучил дека е нескромно и наредил да се запали, но тој починал пред да се изврши таа наредба.

## Други верзии

Податотека:Peter Paul Rubens - The Judgment of Paris - WGA20307.jpg|1597-1600, 144,8 см x 193,7 см, Национална галерија.
Податотека:Peter Paul Rubens - The Judgement of Paris, c.1606 (Museo del Prado).jpg|ок. 1606, масло на панел, 89 х 114,5 см, Прадо.
Податотека:Peter Paul Rubens - The Judgement of Paris - WGA20277.jpg|Маслена скица на бакар, 1606, 32,5 см x 43,5 см, Ликовна академија, Виена.
Податотека:Peter Paul Rubens - The Judgment of Paris (1630s).jpg|1636, 49 см x 63 см, Галерија на старите мајстори, Дрезден. Веројатно порано од сличната слика во Лондон.


## Наводи


Категорија:Слики од Петер Паул Рубенс
Категорија:Слики од 1630-тите
Категорија:Старогрчка митологија
Лов на лавови (Рубенс)

***Лов на лавови*** ― слика од Петер Паул Рубенс од 1621 година, сега чувана во музејот Стара пинакотека во Минхен. На неа се прикажани два лавови нападнати од ловци-јавачи и ловци на пеш. Таа означува крај на интензивната творечка фаза за Рубенс насочена на темата лов.

## Поврзани теми од Рубенс

Податотека:Peter Paul Rubens 083.jpg|*Лов на нилски коњи и крокодили*
Податотека:Rubens-Wild-Boar Hunt.jpg|*Лов на диви свињи*
Податотека:La Chasse au loup et au renard - Rubens.jpg|*Лов на волци и лисици*
Податотека:Peter Paul Rubens 110.jpg|*Лов на тигри*


## Библиографија

* Арноут Балис, „*Hunting Scenes*“, том 2, Oxford University Press and Harvey Miller Ltd, coll. Corpus Rubenianum, 1986, 406 стр. (, lire en ligne), забава XVIII
* Дејвид Росанд, „Rubens's Munich Lion Hunt: Its Sources and Significance“, *The Art Bulletin*, College Art Association, том. 51, бр. 1, март 1969 година, стр. 29 &ndash; 40

Категорија:Слики од Петер Паул Рубенс
Категорија:Слики од 1621 г
Илија Неделков - Ограјски

Илија Неделков Ограјски е познат кавадаречки писател, хуморист и сатиричар (јули 1945 - 15 мај 2021). Роден е во Кавадарци во 1945 година во сиромашно повеќечлено семејство. По завршување на основното училиште и гимназијата во Кавадарци се запиша на Филозофскиот факултет во Скопје група Југословенска книжевност и истиот со успех го заврши. Се вработува како професот по македонски јазик и книжевност, меѓутоа најголемиот дел од неговиот работен век го помина најнапред како инспектор а потоа како советник во Бирото за образовани во Кавадарци, а еден период беше и негов директор. Меѓутоа она по што најмногу го паметат кавадарчани е неговиот ведар дух и смислата за хумор. Неделков има напишано и објавено неколку книги со поезија и проза како и книга  со анегдоти за познатите кавадаречки шегаџии. („Чаршијари", ...)
Го биваше и за пеење и има снимено за Радио Кавадарци неколку популарни македонски народни песни. Кавадарчани го паметат Неделков и како популарниот “Тоде боде“, каде што на шеговит начин исмејуваше некои асоцијални појави во кавадаречката чаршија. Редовно учествуваше и на популарната предновогодишна и коледарска забава наречена “Дедо цепе бурина“ на градскиот плоштад. Во Музеј-галеријата на традиционалната изложба “Светска галерија на карикатури“ го повикуваа Ограјски на нејзините отворања, каде што на нему својствен начин знаеше да ја расположи и развесели публиката. 
Во 1998 година тој направи радио емисија со дедо Петре Американецот на тема за печалбарството, а беше и промотор на мојата книга “Дреново низ вековите“.  Кавадарчани Илија Неделков Ограјски ќе го паметат по убаво, како ведар, насмеан и духовит човек полн со животна енергија. Нека му е вечна славата и поменот за него.

Неделков

https://www.facebook.com/photo?fbid=1143004376167529&set=a.132784123856231
Хераклит и Демокрит (Рубенс)

мини|Демокрит и Хераклит
***Хараклит и Демокрит*** — слика од фламанскиот уметник Петер Паул Рубенс од 1603 година. Денес се чува во  Националниот вајарски музеј во Ваљадолид. На сликата се претставени старогрчките филозофи Хераклит и Демокрит.

Рубенс го изработил ова дело како нарачка за Франциско Гомес де Сандовал Рохас и Борха, придружник на Филип III. Сликата поминал низ повеќе збирки и завршила во збиркат ана сирискиот нафтен магнат Акрам Оџех. По смртта на последниот, сликата му била продадена на Шпанското министерство за култура за 175 милиони пезетапезети во декември 1999 година преку лондонската аукциска куќа Кристис.

## Надворешни врски
* http://cvc.cervantes.es/el_rinconete/anteriores/junio_00/13062000_02.htm

Категорија:Уметнички слики од 1603 година
Категорија:Слики од Петер Паул Рубенс
Категорија:Слики во Шпанија
Ромул и Рем (Рубенс)

***Ромул и Рем*** ― слика на фламанскиот уметник Петер Пол Рубенс. Сместена е во Капитолските музеи во Рим, Италија. На неа се прикажани браќата Ромул и Рем, кои биле чувани од волк. На сликата е прикажан и богот на реката Тибар како седи на неговата урна, клукајдрвец кој ги надгледувал близнаците за да им донесе храна и пастир кој ги открил доенчињата.

Категорија:Слики од Петер Паул Рубенс
Категорија:Слики од 1616 година
Преображение (Рубенс)

мини|350px
***Преображение*** — слика маслено сликарствомасло на платно од фламанскиот сликар Петер Паул Рубенс од1604-1605 година. Сликата ја прикажува евангелската епизода Преображение Христово и денес се наоѓа во Музејот на убави уметности во Нанси.

## Наводи

Категорија:Уметнички слики од 1605 година
Категорија:Слики од Петер Паул Рубенс
Категорија:Слики од Музејот на убави уметности во Нанси
Категорија:Слики на Преображението Христово
Категорија:Слики со Свети Петар
Категорија:Слики со апостол Јован Богослов
Самопортрет (Рубенс, 1638–1639)

***Самопортрет*** ― слика со масло на платно од Рубенс со, димензии 109,5&nbsp;см на 85&nbsp;см и датира меѓу 1638 и 1639 година. Сега се наоѓа во Уметничкоисторискиот музеј во Виена. Станува збор за дворски портрет во стил (како што е прикажување на мечот, ракавицата и колоната), но покажува повеќе внимание на деталите на лицето отколку што било вообичаено во портрет од тој вид.

## Надворешни врски

* Внес на каталог, УИМ

Категорија:Слики од Петер Паул Рубенс
Категорија:Слики од 1639 година
Saweetie

мини|Фотографија од '''Диамонте Киава Валентин Харпер'''
**Диамонте Киава Валентин Харпер** позната под прекарот **Saweetie** е американска хип-хоп и рап пејачка.

## Дискографија

### Албуми
*  Pretty Bitch Music   (2021)

### Спотови

## Надворешни врски

## Наводи
*

Категорија:Американски пејачи
Категорија:Живи луѓе
Џуџеста нова

**Џуџеста нова** или  **променлива ѕвезда од типот на U Близнаци** — еден од неколку вида на катаклизмични променливи ѕвезди кој се остои од близок двоѕвезден систем каде една од составниците е бело џуџе кое насобира материја од неговиот придружник. Џуџестите нови се послаби и се повторуваат почесто отколку класичните нови.

## Преглед
Првата џуџеста нова е U Близнаци, забележана во 1855 г.; сепак, механизмот останал непознат сè до 1974 г. кога Брајан Ворнер покажал дека новата се должи на зголемувањето на сјајноста на насобирачкиот диск. Тие се слични на класичните нови по тоа што белото џуџе прави повремени избуви, но нивниот механизам е поинаков. Класичните нови настануват со соединување и избув на насобраниот водород на површината од главната ѕвезда. Џуџестите нови се производ на нестабилноста во дискот, кога гасот во него ќе достигне критична температура која предизвикува промена во вискозноста, па со тоа привремено го зголемува масениот тек низ дискот, што го загрева целиот диск, со тоа зголмувајќи ја сјајноста. Преносот на масата од оддавачката ѕвезда е помал од овој зголемне тек во дискот, така што дискот по некое време се спушта под критичната температура и се враќа на постудено и послабо делување.

Џуџестите нови се разликуваат од класичните и на други начини; нивната сјајност е помала, и обично се повторуваат во размер од денови до децении. Сјајноста на избувот се накачува сразмерно со зголемената повторливост како и орбиталниот период; поновите истражувања со вселенскиот телескоп „Хабл“ довеле до заклучок дена вторпоспоменатиот сооднос ги прави полезни како стандардни свеќи за мерење на вселенски растојанија.

Постојат три поттипа на ѕвезди од типот на U Близнаци (UG):
* поттип на SS Лебед (UGSS), кој ја зголемува сјајноста за 2-6&nbsp;величини во V за 1–2&nbsp;дена и се враќа на првичната за неколку дена подоцна.
* поттип на SU Голема Мечка (UGSU), кој има посјајни и подолготрајни  избуви супермаксима или „суперизбуви“, покрај вообичаените избуви. Негови подвидови се ѕвездите од типот на ER Голема Мечка и WZ Стрела (UGWZ).
* поттип на Z Жирафа (UGZ), кој привремено запираат на дадена сјајност пред наполно да се засилат.

Покрај големите избуви, неки џуџести нови покажуваат повремени засилувања во сјајноста наречени „супергрпки“. Тие се предизвикани од изобличувања на насобирачкиот диск кога неговото вртење е во резонанција со орбиталниот период на двојката.

## Наводи

## Надворешни врски

*  
* 
*  
*  


Категорија:Двојни ѕвезди
Категорија:Астрономски појави
Бавнопулсирачка ѕвезда од типот B

**Бавнопулсирачка ѕвезда од типот B** (крат. *SPB*, од анг. *slowly pulsating B-type star*; порано наречена **променлива ѕвезда од типот на 53 Персеј**) — вид пулсирачка променлива ѕвезда. Ваквите ѕвезди можат да се наречат и долгопериодични пулсирачки ѕвезди од типот B (LPB). Ова се ѕвезди во главната низа од спектрален тип B2 до B9 (3 до 9 пати помасивни од Сонцето) кои пулсираат со периоди помеѓу половина ден и пет дена, но највеќето имаат повеќекратни периоди на пулсирање. Покажуваат променливост како во светлината, така и во профилот на спектралната линија. Величинските промени обично се помали од 0,1 величина, поради што променливоста тешко се забележува со око. Таа се зголемува со намалувањето на брановата должина, што значи дека промените се повоочливи во улравиолетовиот спектар отколку од видливата светлина. Пулсирањата се нерадијални, поради што пулсирањата се промена на обликот.

Овие ѕвезди за првпат се препознаени како одделна група во 1985 г. додека астрономите Кристофел Валкенс и Фреди Руфенер ја анализирале променливоста на врели сини ѕвезди. Со подобрувањата во фотометрија, помалите величински промени станале полесно забележливи, со што тие заклучиле дека голем дел од врелите ѕвезди се по природа променливи. Ги нарекле ѕвезди од типот на 53 Персеј, според нивниот прототип — 53 Персеј (53 Per). До 1993 г. откриени се десет такви ѕвезди, иако сега Валкенс не бил сигурен дали прототипот навистина е член на групата, па затоа препорачал да се наречат бавнопулсирачки B-ѕвезди (SPB). Општиот каталог на променливи ѕвезди го користи акронимот LPB за „споредбено долгопериодични пулсирачки B-ѕвезди (периоди поголеми од еден ден)“, иако оваа терминологија ретко се среќава на друго место.

Сличните променливи од типот на Бета Кефеј (бета-кефеиди) имаат пократки периоди и пулсираат на p-начин, додека пак SPB-ѕвездите пулсираат на g-начин. Во 2007&nbsp;г. била позната 51 SPB-ѕвезда, а други 65 се укажани како можни. Кај шест ѕвезди — Јота Херкул, 53 Риби, Ни Еридан, Гама Пегаз, HD 13745 (V354 Персеј) и 53 Овен — е забележана истовремено бетакефеидска и SPB-променливост.

## Список
Следува список на избрани бавнопулсирачки ѕвезди од типот B кои се од особен интерес за аматерската и професионалната астрономија. Сите величини се во V-појасот, освен ако не е поинаку наведено.

## Белешки

## Наводи
Автопортрет со Изабела Брант

***Автопортрет со Изабела Брант*** (околу 1609 година) ― автопортрет на фламанскиот барокен сликар Петер Паул Рубенс и неговата прва сопруга Изабела Брант. Тие се венчале на 3 октомври 1609 година, во опатијата Свети Михаил, Антверпен, кратко време откако тој се вратил во градот по осум години поминати во Италија.

Сликата е целосен двоен портрет на двојката која седи под лак од анамска рака. Тие се опкружени со симболика на љубов и брак: анамската рака и градината се традиционални симболи на љубовта, а држењето на десните раце *(junctio dextrarum*) претставува заедница преку брак. Дополнително, Рубенс се прикажува како аристократски господин со левата рака на навалот на мечот.

## Поединости

Податотека:Peter Paul Rubens 106.jpg|Двојката, одблизу
Податотека:Peter Paul Rubens 105-Isabella-crop.jpg|Изабела Брант
Податотека:Peter Paul Rubens 105 1.JPG|Рацете


## Наводи


## Надворешни врски

* Мрежна уметничка галерија

Категорија:Уметнички слики од 1600-тите
Категорија:Слики од Петер Паул Рубенс
Лов на тигри

***Лов на тигри*** ― голема слика на Петер Пол Рубенс, која содржи лов на тигри. Датира од 1615 до 1616 година и е една од четирите ловечки слики, нарачана од Максимилијан I, електор Баварски за украсување на старата шлајсхајмова палата. Циклусот бил запленет за време на Наполеоновите војни и оваа слика сега се наоѓа во Музејот на ликовни уметности Рен.

Користена била во 2018 година како дел од поставувањето во промотивни материјали за ТВ серијата „Наследство“.

## Наводи

## Поврзани теми од Рубенс

Податотека:Rubens-Wild-Boar Hunt.jpg|*Лов на диви свињи*
Податотека:La Chasse au loup et au renard - Rubens.jpg|*Лов на воци и лисици*
Податотека:Rubens Peter Paul Lion Hunt APMuenchen.jpg|*[[Лов на лавови (Рубенс)|Лов на лавови]]*
Податотека:Peter Paul Rubens 083.jpg|*Лов на крокодили и нилски коњи*


Категорија:Слики од Петер Паул Рубенс
Категорија:Слики од 1616 година
Борислав Кирков

**Борислав Павлов Кирков** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Завршил основно училиште во селото, а потоа се занимавал со земјоделство. На 12 септември стапил во Шеснаесеттата македонска ударна бригада, со која учествувал во секојдневните борби против силните балистички сили на разни позиции на Скопска Црна Гора. Во октомври 1944 година во една борба против балистите, кај Чучерскиот Рид, бил погоден и загинал на самото место. Неговите посмртни останки биле пренесени и закопани во гробиштата во родното село Љубанци.

## Наводи


Категорија:Учесници во НОБ
Категорија:Жртви во битките за слобода на Скопје
Никола Киранџиски

**Никола Киранџиски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Завршил основно училиште, па се занимавал со земјоделство и чување добиток. Бил мобилизиран во бугарската фашистичка војска, но во ceптемвpи 1944 година избегал и стапил во Третата македонска ударна бригада со која дејствувал на планината Китка и се придружил на Дванаесеттата македонска ударна бригада која водела борби против балистите на Водно. Во ноември 1944 година учествувал во разбивањето на германските единици а потоа во уличните борби во Скопје. Откако градот бил заземен и целосно ослободен, загинал од еден соборец во тек на краток одмор, при чистење на пушката. Бил закопан на селските гробишта во Кучевиште.

## Наводи


Категорија:Учесници во НОБ
Богдан Кметовски

**Богдан Филип Кметовски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Основно училиште завршил во своето родно село, по што се занимавал со земјоделство и чување на добиток. Во Шеснаесеттата македонска ударна бригада стапил од самото нејзино формирање. Се борел против балистите на Скопска Црна Гора, а учествувал и во ослободувањето на Скопје. Бил ранет во последната борба против балистите во Шишево и пренесен во Скопската болница на лекување, од каде бил пуштен на домашно лекување. Од последиците на раните, починал во почетокот на 1945 година. Бил закопан на гробиштата во Побожје.

## Поврзано

* Милан Кметов

## Наводи


Категорија:Учесници во НОБ
Категорија:Жртви во битките за слобода на Скопје
Саво Климов

**Саво Стојанов Климов** ( во  —  во ) — македонски партизан, борец за слобода на Македонија и учесник во НОВ.

## Животопис
Неговите родители се населиле во Романија, како печалбари, а подоцна се вратиле во Скопје. Тука ја завршил гимназијата, по што набргу стапил во народно-ослободителното движење и зел непосредно учество во борбите за ослободување на Скопје. На 13 ноември 1944 година учествувал во уличните борби против Германците. Загинал на левата страна на Бардовци под тврдините на Кале, на денот на ослободувањето на Скопје - 13 ноември, 1944 година.

## Наводи


Категорија:Учесници во НОБ
Категорија:Жртви во битките за слобода на Скопје
Стеван Којчинов

**Стеван Цветков Којчинов** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен плоча на сите загинати борци во НОВ од селото Чучер-Сандево, меѓу кои и Стеван Којчинов

## Животопис
Основно училиште завршил во родното село. Уште пред да и пристапи на Шеснаесеттата македонска ударна бригада, со своите соселани се борел против балистичките банди што доаѓале во неговото село да го ограбуваат. Со доаѓањето на Шеснаесеттата македонска ударна бригада, меѓу првите стапил во нејзините редови и учествувал во секојдневните борби против балистите. Учествувал во борбите и против германските моторизирани колони, кои од Грција се повлекувале по Качаничката Клисура. Во една борба против балистите, на 9 ноември 1944 година, храбро загинал кај Глушка Каменица. Бил закопан во своето родно село, Чучер.

## Поврзано

* Стоилко Којчинов — македонски партизан, учесник во НОВ

## Наводи


Категорија:Учесници во НОБ
Категорија:Жртви во битките за слобода на Скопје
Војчо Коларовски

мини|Спомен-плоча од НОБ во Бањани, на која се наоѓа името на Војчо Коларовски
**Војчо Ј. Коларовски** ( ? во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно селско семејство. Завршил основно училиште. Во 1941 и 1942 година селаните од Бањани активно го помагале Првиот и Вториот скопски партизански одред. Доаѓањето на Шеснаесеттата македонска ударна бригада на овој терен, есента 1944 година, ја пречекале со радост. Во септември 1944 година стапил во бригадата и се борел против балистите. Во една од борбите против балистичките банди во октомври 1944 година, храбро загинал кај соседното село Чучер. Бил закопан на селските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Александар Костадиновски

**Александар Трајков Костадиновски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од бедно семејство, поради што немал услови да го продолжи своето образование и затоа изучил браварски занает. Во скопската ложилница работел како бравар. Се вклучил во народно-ослободителното движење и во акциите за припремање на оружено востание против окупаторот. На 15 септември 1944 година, стапил во редовите на Дванаесеттата македонска ударна бригада, во втората чета на првиот баталјон. Бил учесник во маршот на бригадата како и во борбите против балистите и Германците. По успешното потиснување на балистичките сили од падините на Водно, учествувал и во борбите на терените околу концентрираните балистички банди. Во ова победоносна борба, го изгубил својот живот.

## Наводи

Категорија:Учесници во НОБ
Категорија:Жртви во битките за слобода на Скопје
Трајко Блажев Крстевски

**Трајко Блажев Крстевски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потоа продолжил гимназија сè до заминувањето во партизани. Произлегува од семејство што во НОВ дало повеќе борци. Уште како ученик се издвојувал со својот борбен дух. Токму поради неговата револуционерна природа им паднал во очи на училишните органи, кои без многу размислување сакале да го исклучат од училиште. Често доаѓал во кавги со членовите на тогашната фашистичка младинска организација *„[[Браник (организација)|Браник]]“*. Во август 1944 година, станал борец на Единаесеттата македонска ударна бригада. Бил учесник во повеќе нејзини борби. Особено се истакнал во борбата против Германците кај Страцин. Веднаш потоа се префрлил во Третата македонска ударна бригада и во нејзиниот состав учествувал во борбите кај Свети Николе, Велес, Бабуна и други. Кон крајот на октомври 1944 година, во една борба против непријателот, во непосредна близина на селото Глумово, бил погоден од германска граната при што загинал.

## Наводи


Категорија:Учесници во НОБ
Категорија:Жртви во битките за слобода на Скопје
Павле Крстевски

**Павле Божинов Крстевски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во селско семејство. Се занимавал со земјоделство. Рано стапил во народно-ослободителната борба против непријателот. Поради дејноста против окупаторската власт бил затворен. Три месеци поминал во интернација во Бугарија. По враќањето од интернација се поврзал со Карпошовиот партизански одред. На 9 април 1944 година, стапил во Третата македонска ударна бригада. Бил учесник во сите нејзини борби против непријателот. Бргу станал популарен меѓу своите другари. На 20 октомври 1944 година, со својата бригада учествувал во борбата против силните балистички и германски формации на реката Треска. Во оваа борба со својот митралез успеал да одбие неколку непријателски налети. Во оваа битка бил тешко ранет во нога. Кога увидел дека се наоѓа во безизлезна ситуација, за да не падне жив во рацете на балистичките банди кои ѕверски се однесувале кон заробениците, ја активирал рачната бомба и се самоубил.

## Наводи


Категорија:Учесници во НОБ
Категорија:Самоубијци
Иван Колосенко

**Иван Колосенко** ( во Русија —  во ) — руски партизан, борец за слобода на Македонија, припадник на Црвената Армија и учесник во НОВ.

## Животопис
Кога во септември 1944 година Дванаесеттата македонска ударна бригада го имала минирано транспортниот воз кај Зелениково, со уште неколку заробеници успеал да побегне од заробеништво и да и се приклучи на бригадата. Така станал борец во нејзините редови во составот на втората чета од првиот баталјон. Бил смел и примерен борец и бргу станал пушкомитралезец и командир на одделение. Во завршните борби за ослободувањето на Македонија и Скопје, со бригадата се борел за заземање на хидроцентралата Матка, каде биле сконцентрирани големи балистички сили. Во оваа жестока борба против балистичките банди, Иван храбро загинал со уште неколкумина свои соборци. 

Во нивна чест во дворот на хидроцентралата Матка е подгинат споменик, пред кој се чествува нивното храбро дело за спасување и ослободување на градот Скопје. Официјални државни претставници на Руската амбасада во Македонија исто така учествуваат во овие настани и вообичаено церемонијата се случува околу 9 мај - денот на победата над фашизмот.

## Наводи


Категорија:Учесници во НОБ
Категорија:Жртви во битките за слобода на Скопје
Милисав Костадинов

**Милисав Столев Костадинов** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште во родниот град. Произлегува од работничко семејство. Работел како трговски помошник. Уште во 1942 година стапил во народно-ослободително движење и како напреден младинец учествувал во разни акции: собирање на материјална помош, растурање летоци, како и во прифаќањето на нови симпатизери за НОВ. На 11 септември 1944 година заминал во партизани и станал борец на Четвртиот скопски партизански одред. Подоцна се приклучил во Дванаесеттата македонска ударна бригада, во вториот баталјон. Активно учествувал во сите борби против Германците и балистите. На 13 ноември учествувал во уличните борби за ослободување на Скопје. При еден јуриш на едно германско упориште, тој бил застрелан и загинал на самото место. Бил закопан на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Список на најблиски сјајни ѕвезди

Ова е **список на најблиските сјајни ѕвезди** на растојание до 15 парсеци (48,9 светлосни години) од Сонцето кои имаат апсолутна величина од барем +8,5 (т.е. посјајни од црвено џуџе). Координатите на ректасцензијата и деклинацијата важат за епохата J2000. Измерените растојанија се водат според каталогот „Хипаркос“ и други астрометриски податоци. Кај оние ѕвезди кои се спектроскопски двојки, збирниот спектрален тип и апсолутната величина се дадени *закосено*. Редоследот е според оддалеченоста од Сонцето, почнувајќи од најблиската.

## На далечина до 10 парсеци
Следиве ѕвезди се на далечина до 32,6 светлосни години од Сонцето.

## На далечина од 10 до 13 парсеци
Следниве ѕвезди се на далечина од 32,7 до 42,4 светлосни години од Сонцето.

## На далечина од 13 до 15 парсеци
Следниве ѕвезди се на далечина од 42,5 до 48,9 светлосни години од Сонцето. Вредноста од 48,9 сг одговара на минимална паралакса од 66,7 лачни милисекунди.

## Поврзано
* Список на најсјајни ѕвезди
* Список на најблиски ѕвезди
* Паралакса
* Меѓуѕвездено патување

## Наводи

*
*
*
*
*
*
* *Напомена:* погл. V/130 каталогот VizieR.
* *Напомена* ова е обемно ограничен примерок на ѕвезди во опсег до 16 парсеци од Сонцето.
* *Напомена:* погл. J/A+A/367/521 каталогот VizieR.
*
*
* *Напомена:* погл. J/ApJS/168/297 каталогот VizieR.
* *Напомена:* погл. каталогот J/ApJS/159/141 каталогот VizieR .
* *Напомена* погл. I/311 каталогот VizieR.

## Надворешни врски
*  
*  
*  
*  
*  

Најблиски сјајни
Прва македонска кошаркарска лига 2020/21 - Разигрување

**Разигрување на Првата македонска кошаркарска лига 2020/21** ― втората и конечна фаза на Првата македонска кошаркарска лига 2020/21. Разигрувањата започнале на 19 мај, а завршиле во јуни 2021 година. Осум екипи играле во разигрувањето преку пласманот од регуларниот дел. Разигрувањето го освоил МЗТ Аеродром и со тоа станал првак на сезоната.

## Четвртфинале
### (1) Пелистер против (8) Навико Академија ФМП

Ова било прва серија во разигрувањата помеѓу овие две екипи.

### (2) Работнички против (7) ТФТ

Ова било прва серија во разигрувањата помеѓу овие две екипи.

### (3) Еуро Никел 2005 против (6) Гостивар

### (4) МЗТ Аеродром против (5) Куманово 2009

## Полуфинале
### (1) Пелистер против (4) МЗТ Аеродром

Ова било прва серија во разигрувањата помеѓу овие две екипи.

### (2) Работнички против (3) Еуро Никел 2005

## Финале
### (3) Еуро Никел 2005 против (4) МЗТ Аеродром

## Наводи

## Надворешни врски
* Кошаркарска федерација на Македонија 
* Сезоната 2020/21 на eurobasket.com 

2020/2021
Категорија:Спортот во Македонија во 2021 година